যা অন্যের কাছে স্বপ্নের চাকরি, চেকস্লোভাকিয়ার তরুণদের কাছে সেটাই বাস্তব হয়ে দাঁড়াতে পারে। তাঁরা এমন একটি চাকরি পেতে পারেন, যেখানে তাঁদের কাজই হল রোজ রাতে স্ট্রিপ ক্লাবে যাওয়া। সঙ্গে বিভিন্ন বার ক্রল এবং শ্যুটিং রেঞ্জে যাওয়াও তাঁর কাজের মধ্যে পড়ে। কাজটি সহজ। প্রতিটি জায়গার মান পরীক্ষা করা।
এর ফলে স্ট্রিপ ক্লাবে তাঁকে নাচ দেখতে হবে। বিভিন্ন বার-এ সুরা পান করে দেখতে হবে। সঙ্গে খাবারও খেতে হবে।
একটি সংস্থা সদ্য কলেজ-পাস ছাত্রদের কাছে ‘‘স্বপ্নের চাকরি’’র অফার নিয়ে এসেছে। প্রাগ, বুদাপেস্ট, ব্রাতিস্লাভা এবং ব্রাইটনের বিভিন্ন স্ট্রিপ ক্লাবে যেতে হবে চাকুরেকে। যা যা দেখলেন, তা সবিস্তারে রিপোর্ট করতে হবে সংস্থাকে।
যাতায়াতের জন্য ফ্লাইট, হোটেল ভাড়া এবং ক্লাব ইত্যাদির প্রবেশের ফি— সবই সংস্থা দিয়ে দেবে। রিপোর্ট করার পাশাপাশি ক্লাব এবং পাব সম্পর্কে একটি ব্লগ লিখতে হবে।
তবে এই চাকরি পাওয়ার তিনটি শর্ত আছে। বিভিন্ন স্থানে যাওয়ার প্যাশন থাকতে হবে। হতে হবে পাকা লিখিয়ে। তুলতে হবে ভাল ছবি— স্টিল এবং ভিডিও।
৩১ মার্চ পর্যন্ত আবেদনপত্র পাঠানো যাবে। ‘‘স্ট্যাগ কোম্পানি’’ নামে ওই সংস্থার সাইটে আবেদন করা যাবে। দেখে নিন www.thestagcompany.com/internships-এ গিয়ে।